Ecwårlaedje

Mådjinez on monde wice ki tchaesconk åreut libe accès al kinoxhance... ...aidîz ns a-z ecwårler ç' sondje la !

Li Fondåcion Wikimedia est ene soce nén recwårlante ki s' såme c' est di sotni l' askepiaedje eyet l' cossemaedje di contnou libe, åd triviè di programes del sôre wiki. Po çoula ele fornixhe ene rantoele eyet des rsoûces informatikes; po les pordjets Wikipedia, Wiktionary, Wikiquote, Wikibooks et Wikisource dins les diferins lingaedjes, eyet co po les Cmons di Wikimedia.

Pocwè dner des çanses ?
I n' a pa drî Wikimedia et ses pordjets (vey nos projets) nole idêye di wangnî des çanses; nos n' volans nén mete des rclames so les pådjes waibe; nos n' volans fé payî nolu nerén, ni les oteurs ki scrijhèt les tecses, ni les lijheus ki vnèt vey les pådjes. I n' a pont d' eployî a plin-tins nerén, tot l' ovraedje est fwait pa des bénvlants tot avå l' Daegn.

Mins nerén, li trafike k' i gn a fwait k' i gn a mezåjhe di nouzomès lodjoes po vs poleur continouwer a waeranti èn accès di cwålité a nos waibes.

Nos eployans des libes programes, mins l' éndjolreye, leye, n' est nén po rén. Avou l' éndjolreye k' on-z a pol moumint nos n' pôrans nén continouwer di vs waeranti li fiyåvisté eyet l' roedisté di response k' end a mezåjhe po nos pordjets. I gn a eto les costindjes del binde passante, l' electricité, li lodjaedje des éndjoles amon èn ahesseu al daegntoele, li diswalpaedje des programes k' end a mezåjhe, et, a l' ocåzion, des costindjes po des voyaedjes a vey avou nos såmes.

Houte di ces costindjes la ki rascovrèt li fonccionmint d' tos les djoûs, li Fondåcion Wikimedia a eto mezåjhe d' ecwårlaedje po continouwer a-z afroyî des nouvès voyes eyet atuzler des nouvès idêyes dins l' tchamp d' l' askepiaedje colaboratif di contnou libe. Eto, nos studians l' possibilité di mete li contnou libe so ds ôtes sopoirts eyet insi l' cossemer dins des plaeces wice k' i gn a pont d' accès al Daegntoele.

Vos ploz loukî a Budget/2005 po nosse dierin budjet, avou les detays di cmint les cwårs ont stî alouwés; eyet Wikimedia servers/hardware orders po les detays di l' éndjolreye k' a stî atchtêye avou çou k' a stî wangnî a nosse dierin ecwårlaedje.

Tchaeke donåcion, minme li pus ptite, fwait-st ene diferince, ca nos estans nos bråmint! Mins bén seur å pus k' on s' pout ecwårler, å pus k' on pôreut fé avancî nos pordjets, ça fwait k' si vos cnoxhoz ene sakî, ene soce ou ene eterprijhe ki vôreut nos ecwårler avou ene donåcion consecante, c' est li bénvnou.

Mins n' vos sintez nén oblidjî d' diner åk; si vos n' estoz nén ritche assez vos pôroz continouwer a profiter d' nosse contnou po rén (nosse licince vos l' waerantixh). Pårticipez a l' ecwårlaedje si vos l' poloz fé, et si vos pinsez ki l' crexhince di Wikimedia est ene sacwè d' impôrtant.

Ecwårlaedje
Po pus di racsegnes sol disduccion fiscåle d' après les lwès des Estats-Unis, loukîz a (e francès): déduction des dons.

Ecwårlaedje so les fyis
Vos ploz diner åjheymint des cwårs so les fyis avou PayPal ou MoneyBookers tot clitchant so les hårdêyes chal pa dzo. Li no d' conte da nosse po rçure l' ecwårlaedje c' est donation@wikipedia.org. PayPal vos pertmete eto si vos l' voloz di fé des ôres permanints tchaeke moes ou tchaeke anêye (po fini on sfwait ôre).

''I n' a nén mezåjhe d' aveur on conte PayPal po nos evoyî des çanses avou leu siervice, po ostant ki vos åyexhe ene cåte di credit. ''

Diner en uroçanses (EUR): On côp - tchaeke moes - tchaeke anêye

Diner e dolårs US (USD): On côp - tchaeke moes - tchaeke anêye

Diner e lives inglesses (GBP): On côp - tchaeke moes - tchaeke anêye

Diner e dolårs canadyins (CAD): On côp - tchaeke moes - tchaeke anêye

Diner e dolårs ostralyins (AUD): On côp - tchaeke moes - tchaeke anêye

Diner e yens djaponès (JPY): On côp - tchaeke moes - tchaeke anêye

Sovint les tarifs di paymint avou MoneyBookers sont moens tchirs k' avou PayPal.

Ecwårlaedje pal posse
Vos ploz evoyî des çanses pal posse a l' adresse shuvante:
 * Wikimedia Foundation Inc.
 * 200 2nd Avenue S, Suite 358
 * St. Petersburg, FL 33701
 * USA

Si vos tchoezixhoz d' evoyî pal posse, si sereut binamé d' eployî èn ôre di virmint eternåcionå ou on tcheke k' on pout ecaissî dins ene banke ezès Estats Unis, po n' nén aveur des costindjes d' ecaismint (ki, po toûtchî on tcheke etrindjir ça pout aler disk' a pus di 50USD). Dins bråmint d' payis vos pôroz fé des ôres di paymint eternåcionås dins les burås d' posse, ça vos waerantixh eto ki ça arivrè bén en eti a Wikimedia. S' i vs plait n' evoyîz nén des biyets d' manoye pal posse. Disclaimer: ''Please note that neither this page nor any link on any Wikimedia site pointing to this page should be considered a solicitation to make a donation. Our license guarantees that you are, and will continue to be, free to use our content regardless of whether you can afford to donate.''

(S' i vs plait notez bén ki ni cisste pådje ci, ni nouk des loyéns so les waibes Wikimedia ki pontèt viè cisse pådje ci, n' divèt esse veyous come ene obligåcion di fé on paymint. Nosse licince vos waerantxhe ki vos estoz, eyet seroz tofer, libe d' eployî nosse contnou, ki vos pårticipéxhe ou nén a l' ecwårlaedje.)

Atchter å botike
Vos ploz atchter des martchandijhes Wikipedia amon Cafe Press: 20% do pris di tchaeke cayet atchté irè-st a l' ecwårlaedje del fondåcion Wikimedia.

Dierins ecwårlaedjes
Vos ploz aler vey les informåcions po les dierins ecwårlaedjes a:
 * Fund drives/2005/Q3 (esté 2005)
 * Fund drives/2005/Q1 (avou l' djivêye di tos les doneus) (prétins 2005)